ประกาศกระทรวงการคลังประกาศกระทรวงการคลังเรื่อง คำสั่งรัฐมนตรีให้ไว้แก่ศูนย์บริหารเงิน[๑] อาศัยอำนาจตามความในข้อ ๓แห่งกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังออกข้อกำหนดเป็นคำสั่งซึ่งบุคคลที่ขอรับอนุญาตและบุคคลที่ได้รับอนุญาตเป็นศูนย์บริหารเงินจะต้องปฏิบัติดังต่อไปนี้ข้อ ๑ ในประกาศนี้เจ้าพนักงาน หมายความว่าเจ้าพนักงานซึ่งได้รับการแต่งตั้งเพื่อปฏิบัติการตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ศูนย์บริหารเงิน[๒] หมายความว่าบุคคลที่ได้รับอนุญาตให้ประกอบธุรกิจการบริหารจัดการเงินตราต่างประเทศรัฐมนตรี หมายความว่า รัฐมนตรีว่าการกระทรวงการคลังกลุ่มบริษัท[๓] หมายความว่า กลุ่มบริษัทซึ่งประกอบด้วยบริษัทแม่ บริษัทในเครือหรือบริษัทที่มีธุรกิจเกี่ยวเนื่องหรือบริษัทที่มีความสัมพันธ์ทางธุรกิจซึ่งมอบหมายให้ศูนย์บริหารเงินทำหน้าที่บริหารจัดการเงินตราต่างประเทศแทนตน ทั้งนี้ตามหลักเกณฑ์ที่เจ้าพนักงานประกาศกำหนดข้อ๒[๔]ให้ศูนย์บริหารเงินทำหน้าที่บริหารจัดการเงินตราต่างประเทศให้กับกลุ่มบริษัทโดยมีขอบเขตดังต่อไปนี้(๑)การรับซื้อภาระผูกพันหรือเอกสารเรียกเก็บเงินระหว่างประเทศสกุลเงินตราต่างประเทศจากกลุ่มบริษัทหรือการเป็นตัวแทนของกลุ่มบริษัทในการรับหรือจ่ายเงินตามเอกสารเรียกเก็บเงินหรือภาระผูกพันระหว่างประเทศสกุลเงินตราต่างประเทศและการรับจ่ายเงินกับคู่ค้า(๒)การหักกลบรายได้ หรือภาระผูกพันอันเกิดจากหรือเกี่ยวเนื่องกับการประกอบธุรกิจเป็นศูนย์บริหารเงิน(๓)การซื้อ ขาย หรือแลกเปลี่ยนเงินตราต่างประเทศและบริหารความเสี่ยงจากอัตราแลกเปลี่ยน(๔)การบริหารสภาพคล่อง อันได้แก่(๔.๑)กู้ยืมเงินตราต่างประเทศจากนิติบุคคลรับอนุญาต บุคคลหรือนิติบุคคลในต่างประเทศหรือกลุ่มบริษัท(๔.๒)ให้กู้ยืมเงินตราต่างประเทศแก่บุคคลหรือนิติบุคคลในต่างประเทศหรือกลุ่มบริษัท(๔.๓)นำเงินกู้ยืมเงินตราต่างประเทศตาม (๔.๑)มาให้กู้เป็นเงินบาทแก่กลุ่มบริษัทในประเทศไทย(๔.๔)ฝากเงินตราต่างประเทศกับนิติบุคคลรับอนุญาตหรือในต่างประเทศ หรือลงทุนในต่างประเทศทั้งนี้ให้ศูนย์บริหารเงินกู้ยืมหรือให้กู้ยืมเงินบาทกับต่างประเทศได้ตามหลักเกณฑ์ที่เจ้าพนักงานประกาศกำหนดในกรณีที่ศูนย์บริหารเงินจะบริหารจัดการเงินตราต่างประเทศให้ธุรกิจอื่นของบริษัทที่ประกอบธุรกิจเป็นศูนย์บริหารเงินอันเป็นธุรกิจของตนเองนั้นให้นำขอบเขตการทำหน้าที่บริหารจัดการเงินตราต่างประเทศให้กับกลุ่มบริษัทมาใช้บังคับโดยอนุโลมข้อ๓[๕] บริษัทที่จะขอรับอนุญาตประกอบธุรกิจเป็นศูนย์บริหารเงินต้องมีคุณสมบัติตามหลักเกณฑ์ที่เจ้าพนักงานประกาศกำหนดโดยให้ยื่นคำร้องขอต่อรัฐมนตรีผ่านธนาคารแห่งประเทศไทยตามหลักเกณฑ์และวิธีการที่เจ้าพนักงานประกาศกำหนดทั้งนี้รัฐมนตรีและธนาคารแห่งประเทศไทยจะพิจารณาให้แล้วเสร็จภายใน ๖๐วันทำการนับแต่วันที่ธนาคารแห่งประเทศไทยได้รับคำร้องขอและเอกสารถูกต้องครบถ้วนเมื่อได้รับอนุญาตจากรัฐมนตรีแล้ว ศูนย์บริหารเงินต้องดำเนินการจดทะเบียนเปลี่ยนแปลงหรือเพิ่มเติมวัตถุประสงค์ของบริษัทกับหน่วยงานที่เกี่ยวข้องก่อนประกอบธุรกิจศูนย์บริหารเงินและยื่นเอกสารการเปลี่ยนแปลงหรือเพิ่มเติมดังกล่าวต่อธนาคารแห่งประเทศไทยในกรณีที่ใบอนุญาตสูญหายหรือถูกทำลายในสาระสำคัญให้ศูนย์บริหารเงินยื่นคำร้องขอรับใบแทนใบอนุญาตจากรัฐมนตรีภายใน ๓๐วันนับแต่วันที่รับทราบการสูญหาย หรือถูกทำลายโดยให้ยื่นคำร้องขอผ่านธนาคารแห่งประเทศไทย ทั้งนี้รัฐมนตรีและธนาคารแห่งประเทศไทยจะพิจารณาให้แล้วเสร็จภายใน ๔๕วันทำการนับแต่วันที่ธนาคารแห่งประเทศไทยได้รับคำร้องขอข้อ ๔[๖] ในการประกอบธุรกิจตามข้อ ๒ศูนย์บริหารเงินต้องปฏิบัติตามหลักเกณฑ์และวิธีการที่เจ้าพนักงานประกาศกำหนดข้อ ๕ เมื่อศูนย์บริหารเงินเลิกกิจการให้เจ้าของ ผู้จัดการ หรือผู้ชำระบัญชีแจ้งต่อเจ้าพนักงานเป็นหนังสือภายใน๑๕ วันนับแต่วันเลิกกิจการ พร้อมทั้งส่งคืนใบอนุญาตต่อเจ้าพนักงานด้วยข้อ ๖[๗] ใบอนุญาตที่ออกมีอายุ ๑ ปีเมื่อครบกำหนดอายุดังกล่าวแล้ว ให้ใบอนุญาตมีอายุต่อไปเป็นคราว ๆ คราวละ ๑ ปีโดยไม่ต้องยื่นขอต่ออายุใบอนุญาตเว้นแต่รัฐมนตรีจะแจ้งเป็นหนังสือไม่ต่ออายุใบอนุญาตก่อนวันครบกำหนดอายุคราวใดคราวหนึ่งไม่น้อยกว่า๓๐ วันข้อ ๗ ประกาศฉบับนี้ให้ใช้บังคับตั้งแต่วันที่ ๕กรกฎาคม พ.ศ. ๒๕๔๗ เป็นต้นไปประกาศ ณ วันที่ ๓๐มิถุนายน พ.ศ. ๒๕๔๗สมคิด จาตุศรีพิทักษ์รัฐมนตรีว่าการกระทรวงการคลังประกาศกระทรวงการคลังเรื่อง คำสั่งรัฐมนตรีให้ไว้แก่ศูนย์บริหารเงิน (ฉบับที่ ๒)[๘]ข้อ ๖ประกาศฉบับนี้ให้ใช้บังคับตั้งแต่วันที่ ๑๔ พฤษภาคม พ.ศ. ๒๕๕๓ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่ศูนย์บริหารเงิน (ฉบับที่ ๓)[๙]ข้อ ๒ ประกาศนี้ให้ใช้บังคับตั้งแต่วันที่๒๒ กรกฎาคม พ.ศ. ๒๕๕๘ เป็นต้นไปปริญสินีย์/ผู้จัดทำ๗ สิงหาคม ๒๕๕๘นุสรา/ตรวจ๑ กันยายน ๒๕๕๘[๑] ราชกิจจานุเบกษา เล่ม ๑๒๑/ตอนพิเศษ ๗๓ ง/หน้า ๕/๒ กรกฎาคม ๒๕๔๗[๒] นิยามคำว่า ศูนย์บริหารเงิน แก้ไขเพิ่มเติมโดยประกาศกระทรวงการคลังเรื่อง คำสั่งรัฐมนตรีให้ไว้แก่ศูนย์บริหารเงิน (ฉบับที่ ๒)[๓] นิยามคำว่า กลุ่มบริษัทแก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่ศูนย์บริหารเงิน (ฉบับที่ ๒)[๔] ข้อ ๒แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่ศูนย์บริหารเงิน (ฉบับที่ ๒)[๕] ข้อ ๓ แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่ศูนย์บริหารเงิน(ฉบับที่ ๓)[๖] ข้อ ๔แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่ศูนย์บริหารเงิน (ฉบับที่ ๒)[๗] ข้อ ๖แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่ศูนย์บริหารเงิน (ฉบับที่ ๒)[๘] ราชกิจจานุเบกษา เล่ม ๑๒๗/ตอนพิเศษ๗๔ ง/หน้า ๓๓/๑๔ มิถุนายน ๒๕๕๓[๙] ราชกิจจานุเบกษา เล่ม ๑๓๒/ตอนพิเศษ๑๗๕ ง/หน้า ๖/๒๘ กรกฎาคม ๒๕๕๘